《黄连篇》
明代·张弼

黄连苦于瞻，我服甘如饴。非不知甘苦，治病更独宜。

因恩仲尼有明命，良药苦口利于病。忠言逆耳利于□，逆耳之言□□□。

圣人闻之能顺应，转奢为俭□为敬。官壶肃清，海宇安靖。

伤哉曲江相去李猫来，青骡远狩悲风埃。伤哉司马镌各相章蔡，五国城荒双辇迈。

吁嗟往事无不然，远臣稽首苍苍天，援毫敬写黄连篇。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。